|  |  |
| --- | --- |
| Tema: | **NË LIDHJE ME CEFTA** |
| Data: | 02 SHKURT 2011 |
| Media: | BOTA SOT |
| CEFTA ka qenë e dizajnuar për të promovuar tregtinë e lirë në mes të vëndeve anëtare që në ketë mënyrë të përgaditen për hyrje në BE. Kjo marrëveshje është e sponsorizuar nga BE. Nga hyrja e Kosovës në ketë marrëveshje, Kosova ka pasur vetem pasoja negative. Kjo marrëveshje në raport me Kosovën nuk ka realizuar qëllimet dhe nuk ka arsyetuar funksionin e saj. Unë nuk kam të dhëna të qëndrueshme se ku është faji mirëpo se paku nga mediat nuk kam vërejtur se Ministria e Tregtisë dhe Industrisë ka shfrytëzuar ndikimet që do të mund t'i kishte BE si sponsorizuese e kësaj marrëveshje. Me që Kosova është duke u dëmtuar nga kjo marrëveshje, nuk besoj se BE është e interesuar për ketë dëmtim. Sigurisht se mekanizmat e tyre kanë procedura për t'u aktivizuar por fitohet përshtypja që Ministria dhe Qeveria jonë nuk kanë punuar sa duhet që t'i venë në lëvizje këta mekanizma. Se a duhet të qëndroj Kosova në ketë marrëveshje, sipas mendimit tim Kosova me poziten qe ka tani në ketë marrëveshje nuk ka asnjë arsye të qëndroj brenda marrëveshjes. Sigurisht që duhet ose të jetë e barabartë në marrëveshje ose të dalë jashtë dhe t'i evitoj dëmet e mëtejme. | |